Rumah Sakit Prof Ngoerah

Rumah Sakit Prof Ngoerah (jangkep: Rumah Sakit Umum Pusat Prof. dr. I.G.N.G. Ngoerah) punika rumah sakit pinih ageng ring Bali. Magenah ring wewidangan Jalan Diponegoro, Dauh Puri Klod, Dénpasar Barat, Kota Dénpasar.

Lelintihan 
Kaadegang warsa 1955, rumah sakit puniki secara resmi kabuka olih Presidén Soekarno pinanggal 30 Désémber 1959. Ring warsa 1962, ngawitin lokakarya kedokteran sareng fakultas kedokteran Universitas Udayana. Ring warsa 1978 manados rumah sakit pendidikan rujukan antuk propinsi Bali, Nusa Tenggara Kangin, Nusa Tenggara Kauh miwah Timor Timur. Warsa 2005 manados Badan Layanan Umum Pemerintah Daérah (BLUD), miwah kadadosang rumah sakit pandidikan Kelas A.

Pagentosan parinama RSUP Sanglah kakawitin ritakala Gubernur Bali Wayan Koster mengirim séwala manomor 440/1964/Yankes.Diskes pinanggal 11 Pébruari 2020 majeng Kamenterian Kesehatan RI. Sewala punika madaging usulan pagentosan parinama RSUP Sanglah dados RSUP Prof dr IGN Gde Ngoerah. Kacumpu ring 28 Maret 2022, salanturné Menteri Kesehatan sianarengan Badan Koordinasi Panenaman Modal (BKPM) ngawedar lurga operasional rumah sakit maparinama anyar puniki, tanggal 7 Juli warsa 2022. Parinama punika mawit saking tokoh Prof dr IGN Gdé Ngoerah sané polih dados dokter ring Palang Merah ring Jakarta miwah Purwakarta, taler ida dados dokter kaprésidénan Soekarno kapertama.

Fasilitas 
Rumah sakit puniki medué 738 genah sirep, miwah langkung saking 500 dokter taler langkung saking siu perawat miwah makudang staf. Rumah sakit medué fasilitas ruang hiperbarik, radioterapi, miwah minawarin radiologi taler layanan pancitraan diagnostik. Ipun taler medué unit terapi kanker kaintegrasi, fasilitas parawatan intensif miwah unit luka bakar. Sampun prasida ngamargiang transplantasi ginjal miwah fertilisasi in vitro. Puniki manyediayang pameriksaan umum, medué pusat terapi HIV miwah genah tetilikan miwah pangembangan. Taler ring pakarangan rumah sakit kawéntenang apoték, toko miwah bank.

Pustaka

Kategori:Rumah Sakit ring Indonésia
Kategori:Bali